**Zmluva o poskytnutí služieb č. .............................**

uzavretá v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“) (ďalej ako „**Zmluva**“)

medzi zmluvnými stranami

**Objednávateľ:**

**Názov:** **Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu/IBAN pre NP PRKP:** SK28 8180 0000 0070 0057 4161

**Číslo účtu/IBAN pre NP ZIVSE:** SK72 8180 0000 0070 0057 4145

**BIC kód:** SPSRSKBA

**Štatutárny orgán:** Ing. Alexandra Velická, PhD., generálna riaditeľka

**Právna forma:** štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba**

**pre www.vytvor.me**: Mgr. art. Petronela Kolevská

**Kontakt**: tel.: +421 907 173 275, e-mail: petronela.kolevska@siea.gov.sk

**Vecne zodpovedná osoba**

**pre www.inovujme.sk**: Mgr. Dušan Saksa

**Kontakt**: tel.: +421 918 401 513, e-mail: dusan.saksa@siea.gov.sk

(ďalej v texte ako **„Objednávateľ“**)

a

**Poskytovateľ:**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu/IBAN:**

**BIC kód:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt**: tel.:, e-mail:

(ďalej v texte ako **„Poskytovateľ“**)

(ďalej v texte ako **„Zmluvné strany“** alebo samostatne **„Zmluvná strana“**)

**Preambula**

1. Táto Zmluva je výsledkom verejného obstarávania uskutočneného podľa ustanovenia § 117 Zákona o verejnom obstarávaní. Podkladom pre uzatvorenie tejto Zmluvy sú podmienky uvedené vo Výzve na predkladanie ponúk a pokynov na vypracovanie ponúk, ktorú vyhlásil Objednávateľ pod číslom NZ 3019 a ponukou Poskytovateľa.
2. Poskytovateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. je v zmysle platných právnych predpisov SR a EÚ spôsobilý vykonať predmet tejto Zmluvy.

# Článok I.

# Predmet zmluvy

1. Predmetom Zmluvy je poskytovanie služieb Poskytovateľom, predstavujúcich časovo vymedzenú technickú podporu a servis štandardnej prevádzky webstránok národných projektov implementovaných Objednávateľom v rámci Operačného programu „Výskum a inovácie“ (ďalej len ako „OP VaI“) [www.vytvor.me](http://www.vytvor.me) a [www.inovujme.sk](http://www.inovujme.sk) (ďalej len ako „webstránky“) v rámci implementácie národných projektov „Podpora rozvoja kreatívneho priemyslu na Slovensku“, kód ITMS2014+: 313000J874 (ďalej len ako „NP PRKP“) a „Zvýšenie inovačnej výkonnosti slovenskej ekonomiky“, kód ITMS2014+: 313000I692 (ďalej len ako „NP ZIVSE“) a súvisiace súvislé zabezpečenie služieb predstavujúcich správu a ochranu dát získavaných prostredníctvom prihlasovacích formulárov, umiestnených na webstránkach, zabezpečenie priebežnej aktualizácie a dopĺňania webstránok v stanovenom rozsahu, vrátane priebežnej aktualizácie a servisu jednotného systému napĺňania a administrácie príslušných spoločných databáz webstránok, ako aj zabezpečenie rekonštrukcie a rozšírenia webstránky [www.inovujme.sk](http://www.inovujme.sk), a to riadne a včas, podľa špecifikácie a v rozsahu uvedenom v Prílohe č. 1 Zmluvy - Podrobná špecifikácia predmetu Zmluvy a rozsah poskytovaných služieb – Opis predmetu zákazky (ďalej v texte len ako „Príloha č. 1“) (ďalej len ako „Služby“ alebo „Predmet zmluvy“) a za podmienok dohodnutých  Zmluvou.
2. Súčasne je Predmetom zmluvy záväzok Objednávateľa riadne a včas poskytnuté Služby prevziať, poskytnúť Poskytovateľovi všetku potrebnú súčinnosť a zaplatiť za ním poskytnuté Služby Cenu dojednanú touto Zmluvou, s ohľadom na Návrh uchádzača na plnenie kritéria zákazky NZ 3019, uvedený v Prílohe č. 2 Zmluvy – Podrobná špecifikácia ceny služieb – Návrh uchádzača na plnenie kritéria (ďalej v texte len ako „Príloha č. 2“).

# Článok II.

# Miesto a termín plnenia

1. Miestom poskytovania Služieb je miesto sídla Objednávateľa.
2. Poskytovateľ sa zaväzuje poskytovať Služby po dobu 12 mesiacov odo dňa nadobudnutia účinnosti Zmluvy podľa Článku XV. bod 5.
3. Poskytovateľ bude poskytovať Služby v nasledujúcom časovom rozvrhu:
4. Služby podľa časti 5.E odsek I. Prílohy č. 1 Zmluvy;
5. Služby podľa časti 5.E odsek II. Prílohy č. 1 Zmluvy;
6. Služby podľa časti 5.E odsek III. Prílohy č. 1 Zmluvy.
7. Podrobnú špecifikácia časového rozvrhu, rozsahu a obsahu poskytovania Služieb definuje  časť 5.E Prílohy č. 1 Zmluvy.

#

# Článok III.

# Práva a povinnosti zmluvných strán

1. Objednávateľ je povinný:
2. poskytnúť Poskytovateľovi nevyhnutne potrebnú súčinnosť, a to najmä mu poskytnúť všetky nevyhnutne potrebné informácie na umožnenie plnenia Zmluvy,
3. najneskôr do 3 pracovných dní odo dňa nadobudnutia účinnosti Zmluvy oznámiť kontaktné osoby Objednávateľa a poverených administrátorov webstránok za stranu Objednávateľa na mailovú adresu Poskytovateľa uvedenú v záhlaví tejto Zmluvy,
4. uhradiť Poskytovateľovi za riadne a včas poskytnuté služby cenu dohodnutú touto Zmluvou.
5. Poskytovateľ je povinný:
6. poskytnúť dohodnuté Služby riadne a včas, v súlade s podmienkami Zmluvy;
7. zabezpečiť, aby Služby podľa Zmluvy boli poskytované pracovníkmi s príslušnou odbornou spôsobilosťou a kvalifikáciou;
8. najneskôr do 3 pracovných dní od nadobudnutia účinnosti Zmluvy oznámiť kontaktné osoby Poskytovateľa a pracovníka/pracovníkov Poskytovateľa poverených poskytovaním technickej podpory a priebežných telefonických konzultácií na mailové adresy Objednávateľa uvedené v záhlaví tejto Zmluvy;
9. zabezpečiť, aby sa na poskytovaní Služieb podieľali osoby, ktorými preukazoval splnenie podmienok účasti vo verejnom obstarávaní a ktoré sú uvedené v Prílohe č. 4 Zmluvy, ktorá je jej neoddeliteľnou súčasťou (ďalej v texte len ako „Príloha č. 4“). V prípade zmeny v osobách osobitne zodpovedných za plnenie predmetu Zmluvy je Poskytovateľ povinný Objednávateľa o tom písomne informovať a predložiť Objednávateľovi za novo navrhované osoby doklady preukazujúce splnenie podmienky účasti v rovnakom rozsahu, ako pri ich preukazovaní vo verejnom obstarávaní, pričom zmena je účinná jej písomným odsúhlasením zo strany Objednávateľa a dodatok nie je potrebné uzatvárať,
10. v prípade vzniku nepredvídateľnej situácie na strane Poskytovateľa (napr. havária servera), zapríčiňujúcej nemožnosť poskytovať Služby v rozsahu podľa tejto Zmluvy, je Poskytovateľ povinný bezodkladne o vzniknutej situácii e-mailom informovať kontaktné osoby Objednávateľa a zároveň, maximálne do 24 hod., zabezpečiť na svoje náklady obnovu poskytovaných Služieb,
11. zachovávať mlčanlivosť o všetkých skutočnostiach, o ktorých sa pri plnení Zmluvy dozvedel, a to bez časového obmedzenia, aj po skončení zmluvného vzťahu, alebo pokiaľ sa informácie nestanú verejne známymi skutočnosťami. Porušenie tohto ustanovenia sa bude považovať za podstatné porušenie Zmluvy Poskytovateľom;
12. písomne upozorniť Objednávateľa bez zbytočného odkladu na nevhodnú povahu podkladov/informácií ním poskytnutých, alebo pokynov ním vydaných. V opačnom prípade Poskytovateľ zodpovedá za vady, ktoré použitím nevhodných podkladov alebo konaním na základe nevhodných pokynov Objednávateľa vznikli, ibaže Poskytovateľ nemohol túto nevhodnosť zistiť ani pri vynaložení odbornej starostlivosti, alebo na ich nevhodnosť Objednávateľa upozornil a ten na ich použití písomne trval.
13. Poskytovateľ vyhlasuje, že sú mu známe technické, kvalitatívne a iné podmienky pre poskytovanie Služieb.
14. V prípade, ak Poskytovateľ bude na plnenie Zmluvy využívať subdodávateľov počas jej trvania, Prílohou č. 3 Zmluvy je zoznam subdodávateľov Poskytovateľa. V prípade, ak bude mať počas plnenia Zmluvy Poskytovateľ záujem uzavrieť zmluvu so subdodávateľom, ktorý sa bude podieľať na realizácii predmetu Zmluvy, je povinný dodržať pravidlá uvedené v ods. 5. až 8. tohto článku Zmluvy.
15. Poskytovateľ je oprávnený zmeniť subdodávateľa počas trvania Zmluvy, pričom subdodávateľ, ktorého sa návrh na zmenu týka, musí spĺňať rovnaké podmienky účasti týkajúce sa osobného postavenia podľa § 32 ods. 1 písm. e) a f) Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. f) Zákona o verejnom obstarávaní, t. j. musí preukázať, že je oprávnený poskytovať služby, zodpovedajúce tej časti predmetu Zmluvy, ktorú má zabezpečovať. Ak to nepreukáže, Objednávateľ je oprávnený odstúpiť od Zmluvy.
16. V prípade, ak sú ku dňu uzatvorenia tejto Zmluvy splnené podmienky podľa § 2 zákona č. 315/2016 Z. z., má Poskytovateľ a/alebo jeho subdodávateľ povinnosť byť zapísaný v registri partnerov verejného sektora. V prípade nesplnenia povinnosti Poskytovateľa a/alebo subdodávateľa podľa predchádzajúcej vety alebo výmazu Poskytovateľa a/alebo subdodávateľa z registra partnerov verejného sektora, je Objednávateľ oprávnený od Zmluvy odstúpiť. Povinnosť mať zapísaných konečných užívateľov výhod v registri partnerov verejného sektora sa vzťahuje na Poskytovateľa a/alebo jeho subdodávateľa v prípade, ak má Poskytovateľ a/alebo jeho subdodávateľ povinnosť zapisovať sa do registra partnerov verejného sektora. Poskytovateľ je v prípade, že sú u subdodávateľa splnené podmienky podľa § 2 zákona č. 315/2016 Z. z., povinný zabezpečiť plnenie predmetu Zmluvy vždy len takým subdodávateľom, ktorý je zapísaný v registri partnerov verejného sektora.
17. V prípade, ak vznikne v priebehu trvania Zmluvy povinnosť Poskytovateľa a/alebo subdodávateľa zapísať sa do registra partnerov verejného sektora podľa § 2 zákona č. 315/2016 Z. z., je Poskytovateľ povinný písomne oznámiť túto skutočnosť Objednávateľovi. Písomné oznámenie podľa predchádzajúcej vety je Poskytovateľ povinný zaslať ešte pred realizáciou úhrady finančných prostriedkov, ktorou by bolo dosiahnuté finančné plnenie v sume 100 000 EUR a viac za plnenie z tejto Zmluvy.
18. Poskytovateľ je povinný v súlade s § 41 Zákona o verejnom obstarávaní Objednávateľovi najneskôr 5 pracovných dní, ktoré predchádzajú dňu, v ktorom subdodávateľ začne plniť predmet Zmluvy, predložiť písomné oznámenie o zmene subdodávateľa, ktoré bude obsahovať údaje v rozsahu podľa § 41 ods. 3 Zákona o verejnom obstarávaní. Poskytovateľ je oprávnený vykonať zmenu alebo doplnenie subdodávateľa až po doručení písomného súhlasu zo strany Objednávateľa. Za poskytnutie plnení v súlade s ustanoveniami tejto Zmluvy a jej príloh subdodávateľmi zodpovedá Poskytovateľ Objednávateľovi tak, ako by ich poskytoval sám.
19. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti so Zmluvou, sú dôvernými informáciami (ďalej len „dôverné informácie"), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak.
20. Záväzok Zmluvných strán zachovávať mlčanlivosť nie je časovo obmedzený a  trvá aj po skončení zmluvného vzťahu.
21. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadnom im sprístupnených dôverných informácii povinnosťou mlčanlivosti na základe zmluvy alebo zákona.

Za porušenie povinnosti zachovávať mlčanlivosť podľa tohto článku sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi alebo známymi zverejnením Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.

1. Porušenie povinností Poskytovateľa v bodoch 9. – 11. tohto Článku sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.

**Článok IV.**

# Podmienky poskytovania služieb

1. Služby špecifikované v Prílohe č. 1 Zmluvy bude Poskytovateľ poskytovať Objednávateľovi počas trvania Zmluvy priebežne tak, aby bola zabezpečená riadna správa, dostupnosť a chod webstránok Objednávateľa.
2. Povinnosť poskytnúť Služby podľa tejto Zmluvy si Poskytovateľ splní riadnym a včasným poskytnutím služieb Objednávateľovi v čase špecifikovanom Zmluvou.

# Článok V.

**Doba platnosti**

1. Zmluva sa uzatvára na dobu 12 mesiacov, so začiatkom jej plynutia odo dňa nadobudnutia účinnosti Zmluvy podľa Článku XV. bod 5.

# Článok VI.

# Cena poskytnutých služieb a platobné podmienky

* 1. Cena za Predmet plnenia podľa tejto Zmluvy bola stanovená dohodou Zmluvných strán v súlade so zákonom NR SR č. 18/1996 Z. z. o cenách v znení neskorších zmien a predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších zmien a predpisov, v celkovej výške       € bez DPH, t. j. v celkovej výške       € s DPH. Podrobná špecifikácia ceny je uvedená v Prílohe č. 2.
	2. Cena za poskytnutie Služieb je cena konečná, maximálna, neprekročiteľná a zahŕňa všetky náklady a výdavky Poskytovateľa, súvisiace s poskytovaním Služieb Objednávateľovi. V prípade, že Poskytovateľ nebol pred uzatvorením Zmluvy platiteľom DPH, avšak po jej uzatvorení sa ním stane, nemá nárok na zvýšenie ceny o hodnotu DPH.
	3. Cenu za poskytnuté Služby podľa časti 5.E bod I. Prílohy č. 1 Zmluvy bude Poskytovateľ fakturovať v mesačných termínoch, a to pre každý národný projekt zvlášť. Cenu za poskytnuté služby podľa časti 5.E bod III. Prílohy č. 1 Zmluvy bude Poskytovateľ fakturovať v mesačných termínoch v sume zodpovedajúcej hodnote skutočne poskytnutých Služieb v hodinách, a to pre každý národný projekt zvlášť. Cenu za poskytnuté Služby podľa časti 5.E bod II. Prílohy č. 1 Zmluvy pre NP ZIVSE bude Poskytovateľ fakturovať jednorazovo po dodaní týchto Služieb.
	4. Riadne vystavenú a podpísanú faktúru za poskytnuté Služby podľa časti 5.E body I. a III. doručí Poskytovateľ Objednávateľovi najneskôr do 10-teho dňa kalendárneho mesiaca nasledujúceho po mesiaci, za ktorý je faktúra vystavená. Riadne vystavenú a podpísanú faktúru za poskytnuté Služby podľa časti 5.E bod II. Prílohy č. 1 Zmluvy doručí Poskytovateľ Objednávateľovi najneskôr do 10 dní odo dňa poskytnutia týchto Služieb a po podpísaní písomného preberacieho protokolu oboma zmluvnými stranami k tejto časti Služieb. Splatnosť faktúry je 30 dní odo dňa jej doručenia Objednávateľovi. Súčasťou riadne vystavenej a doručenej faktúry je písomný rozpis poskytnutých Služieb v štruktúre podľa časti 5.E Prílohy č. 1 Zmluvy, a to pre každý dotknutý národný projekt zvlášť – t. j. každú webstránku - samostatne
	5. Faktúra musí obsahovať všetky náležitosti v súlade so všeobecne záväznými právnymi predpismi platnými na území Slovenskej republiky a všetky náležitosti podľa Zmluvy, špecifikáciu poskytnutých Služieb pre jednotlivé webstránky zvlášť, spolu s označením NP PRKP kód ITMS 2014+: 313000J874 (web stránka www.vytvor.me) alebo NP ZIVSE kód ITMS2014+: 313000I692 (web stránka www.inovujme.sk) a špecifikáciu fakturovanej sumy. Ak faktúra nebude obsahovať náležitosti podľa Zmluvy, alebo v nej budú uvedené nesprávne údaje, je Objednávateľ oprávnený vrátiť ju v lehote siedmich (7) pracovných dní odo dňa jej doručenia Poskytovateľovi so žiadosťou o opravu nesprávnych, resp. o doplnenie chýbajúcich údajov. V takomto prípade je plynutie lehoty splatnosti faktúry prerušené a nová lehota splatnosti začne plynúť doručením novej opravenej alebo doplnenej faktúry Objednávateľovi. Po túto dobu nie je Objednávateľ v omeškaní. Doručením opravenej a/alebo novej faktúry začína Objednávateľovi plynúť nová 30-dňová lehota splatnosti. Faktúra sa považuje za uhradenú dňom odpísania fakturovanej sumy z účtu Objednávateľa.
	6. Poskytovateľ berie na vedomie, že Objednávateľ neposkytuje žiaden preddavok ani zálohovú platbu.
	7. V zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.

**Článok VII.**

**Záručné podmienky**

1. **Záručné podmienky:**
2. Poskytovateľ zodpovedá za vady webstránky (vrátane právnych vád), ktoré majú v čase ich odovzdania Objednávateľovi na základe príslušných odovzdávacích protokolov, ako aj za vady vzniknuté po ich odovzdaní v prípade, ak boli spôsobené porušením povinností Poskytovateľa. Povinnosti Poskytovateľa vyplývajúce z poskytnutej záruky podľa tohto Článku Zmluvy tým nie sú dotknuté.
3. Poskytovateľ zodpovedá aj za vady web stránok, ktoré vznikli alebo vyjdú najavo v záručnej dobe. Poskytovateľ poskytuje Objednávateľovi záručnú dobu v trvaní 12 mesiacov odo dňa podpísania príslušných preberacích protokolov Zmluvnými stranami s tým, že Poskytovateľ zodpovedá za to, že web stránky budú počas tejto doby funkčné, budú vyhotovené s vlastnosťami a v špecifikácií v súlade s touto Zmluvou, jej prílohami, v súlade s výsledkami pracovných stretnutí Zmluvných strán a prípadnými pokynmi predloženými Objednávateľom.
4. Počas záručnej doby má Objednávateľ nárok na bezplatné odstránenie vád. Poskytovateľ sa zaväzuje začať s odstraňovaním vád bez zbytočného odkladu po nahlásení požiadavky Objednávateľa na odstránenie vady. Poskytovateľ sa zaväzuje odstrániť vážne vady, ktoré znemožňujú používanie webstránok najneskôr do 12 hodín a ostatné vady najneskôr do 48 hodín od okamihu nahlásenia vady.
5. Poskytovateľ nezodpovedá za vady v prípade, ak:
6. vada preukázateľne vznikla v dôsledku nepoužívania web stránok v súlade s odovzdanou dokumentáciou, resp. inštrukciami alebo odporúčajúcimi procedúrami, s ktorými bol Objednávateľ preukázateľne oboznámený;
7. vada preukázateľne vznikla v dôsledku vyššej moci (požiar, vojna, štrajk a pod.).
8. V prípade, ak Poskytovateľ preukáže, že za vadu, ktorej odstránenie Objednávateľ žiada, nezodpovedá, ale preukázateľne vznikla z dôvodu podľa predchádzajúceho odseku tohto článku Zmluvy, potom Poskytovateľ nie je povinný ju bezplatne odstrániť v rámci poskytnutej záručnej doby, pričom túto skutočnosť oznámi bez zbytočného odkladu Objednávateľovi.

**Článok VIII.**

**Licenčné dojednania**

1. **Licenčné podmienky k Dielu:**
2. Poskytovateľ berie na vedomie, že v prípade, ak v rámci jeho činnosti pri plnení tejto zmluvy vytvorí počítačový program, t. z., že ho vytvorí na základe objednávky Objednávateľa, vzťahujú sa na tento program ustanovenia § 91 ods. 4 Autorského zákona v spojení s § 90 Autorského zákona a vykonávateľom majetkových práv k počítačovému programu bude Objednávateľ, ktorý bude oprávnený na všetky spôsoby použitia tohto počítačového programu bez vecného, časového a teritoriálneho obmedzenia.
3. V prípade, ak činnosťou Poskytovateľa vznikne dielo, ktoré nemožno považovať za počítačový program, Poskytovateľ udeľuje Objednávateľovi výhradnú licenciu k tomuto dielu:
4. Poskytovateľ zodpovedá Objednávateľovi v plnom rozsahu za skutočnosť, že v prípade, že Dielo zhotoví a dodá prostredníctvom tretej osoby – subdodávateľa, disponuje relevantnou licenciou od takejto tretej osoby – subdodávateľa, na základe ktorej Poskytovateľ udeľuje Objednávateľovi sublicenciu na použitie Diela. Poskytovateľ je povinný zabezpečiť, že bude k Dielu vykonávať ako nositeľ práv k Dielu alebo k zamestnaneckému dielu alebo spoločnému dielu také majetkové práva, ktoré ho oprávňujú udeliť Objednávateľovi Licenciu v rozsahu a spôsobom stanoveným touto Zmluvou;
5. Licencia sa udeľuje vo vecne, časovo a územne neobmedzenom rozsahu a na neobmedzené množstvo použití.
6. Licencia sa udeľuje na neobmedzené používanie a prevádzkovanie Diela akýmkoľvek spôsobom (najmä spôsobmi uvedenými v písm. d) tohto bodu Zmluvy), a to zo strany Objednávateľa a/alebo akejkoľvek tretej osoby poverenej na to Objednávateľom a bez viazanosti na konkrétne zariadenie;
7. Objednávateľ je oprávnený najmä: (i) Dielo upraviť (zmeniť, rozšíriť, upraviť jeho architektúru, spojiť s iným dielom) alebo zabezpečiť jeho úpravu treťou osobou, (ii) rozmnožovať a rozširovať Dielo akýmkoľvek spôsobom alebo zabezpečiť jeho rozmnoženie alebo rozšírenie akýmkoľvek spôsobom treťou osobou, (iii) používať Dielo inými spôsobmi podľa § 19 ods. 4 Autorského zákona. Poskytovateľ udeľuje Objednávateľovi súhlas na zmeny a úpravy Diela alebo jeho časti. Zhotoviteľ týmto zároveň prehlasuje, že v prípade, že Dielo zhotoví a dodá prostredníctvom tretích osôb – subdodávateľov, disponuje pre Objednávateľa súhlasom autora Diela (alebo autora časti Diela) na zmeny a úpravy Diela.
8. Poskytovateľ udeľuje Objednávateľovi súhlas s postúpením Licencie podľa tejto Zmluvy na tretiu osobu, a to odplatne alebo bezodplatne a súčasne Poskytovateľ súhlasí s tým, že Objednávateľ je oprávnený udeľovať odplatne alebo bezodplatne sublicencie na použitie Diela tretím osobám;
9. V prípade, že na zabezpečenie Diela sa použijú iné diela autorsky chránené v prospech tretích osôb, alebo práva chránené predpismi o ochrane priemyselného a duševného vlastníctva v prospech iných osôb, alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), Poskytovateľ sa zaväzuje zabezpečiť na vlastné náklady vysporiadanie všetkých autorsko-právnych alebo iných nárokov tretích osôb a zodpovedá za škodu v prípade, ak poruší práva týchto tretích osôb;
10. Poskytovateľ nesmie bez súhlasu Objednávateľa udeliť právo na používanie Diela tretej osobe, pričom sám je povinný zdržať sa použitia Diela spôsobom, na ktorý udelil výhradnú Licenciu podľa tohto článku Zmluvy;
11. V prípade, ak Poskytovateľ pri plnení záväzkov podľa tejto Zmluvy použije dielo od tretej osoby, Poskytovateľ sa zaväzuje zabezpečiť od nositeľa práv k tomuto dielu udelenie licencie v rovnakom rozsahu, v akom ju udeľuje Objednávateľovi v zmysle tohto článku Zmluvy.
12. Zmluvné strany sa dohodli, že Objednávateľ je oprávnený použiť diela a ich jednotlivé časti (vrátane použitia zdrojových kódov) odo dňa jeho prevzatia na základe príslušných preberacích protokolov.
13. Zmluvné strany sa dohodli, že cena (odmena) za udelenie Licencie, sublicencie a udelenie a zabezpečenie iných súhlasov je zahrnutá v cene podľa Článku VI. tejto Zmluvy.
14. Objednávateľ nie je povinný výhradnú licenciu alebo Dielo využiť.

# Článok IX.

**Sankcie**

1. V prípade nedodržania termínu dodania Služieb (za ktorý je v tomto prípade považovaná situácia, keď Služby neboli poskytnuté riadne a včas alebo ak je Poskytovateľ v omeškaní s odstránením vád poskytnutých Služieb), nevzniká Poskytovateľovi nárok na úhradu ceny a Objednávateľ je oprávnený od Zmluvy odstúpiť v zmysle jej Článku XII. bod 2. Tým nie je dotknutý nárok Objednávateľa na náhradu škody, ktorá mu vznikla nedodržaním termínu poskytnutia Služieb Poskytovateľom. Poskytovateľ je tiež v tomto prípade povinný zaplatiť zmluvnú pokutu vo výške 30% z celkovej ceny Predmetu zmluvy za každé nedodržanie termínu dodania Služieb, a to najneskôr do 30 dní odo dňa doručenia výzvy na jej úhradu Objednávateľom. Zaplatením zmluvnej pokuty nie je dotknutý nárok Objednávateľa na náhradu škody, ktorá mu omeškaním Poskytovateľa vznikne.
2. V prípade omeškania Objednávateľa s úhradou ceny za riadne vystavené a doručené faktúry je Poskytovateľ oprávnený požadovať od Objednávateľa úhradu úroku z omeškania v zákonom stanovenej výške.
3. V prípade porušenia povinnosti mlčanlivosti Poskytovateľom podľa Článku III. body 9. - 11., má Objednávateľ právo na zaplatenie zmluvnej pokuty vo výške 1.000,- € za každú vyzradenú skutočnosť jednotlivo. Uplatnením zmluvnej pokuty nie je dotknuté právo na náhradu škody. Zmluvnú pokutu je Poskytovateľ povinný zaplatiť do 15 dní odo dňa doručenia písomnej odôvodnenej výzvy zo strany Objednávateľa. Nárok na úhradu zmluvnej pokuty môže Objednávateľ uplatniť voči Poskytovateľovi opakovane.
4. V prípade porušenia akejkoľvek povinnosti Poskytovateľa podľa Článku III., bod 2 písmeno d) má Objednávateľ právo na zaplatenie zmluvnej pokuty až do výšky ceny za predmet plnenia podľa Článku VI., bod 1 Zmluvy. Uplatnením zmluvnej pokuty nie je dotknuté právo na náhradu škody. Zmluvnú pokutu je Poskytovateľ povinný zaplatiť do 15 dní odo dňa doručenia písomnej výzvy zo strany Objednávateľa. Nárok na úhradu zmluvnej pokuty môže Objednávateľ uplatniť voči Poskytovateľovi aj opakovane.

### **Článok X.**

### **Konflikt záujmov**

1. Poskytovateľ podpisom Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä, ak by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa. Ak Objednávateľ zistí, a to aj dodatočne počas platnosti a účinnosti Zmluvy, že v procese verejného obstarávania došlo ku konfliktu záujmov, je oprávnený okamžite od Zmluvy odstúpiť a má nárok na zaplatenie zmluvnej pokuty vo výške 50% celkovej ceny Predmetu zmluvy, určenej v Článku VI. bod 1. Zmluvy. Zmluvnú pokutu je Poskytovateľ povinný zaplatiť do 15 dní odo dňa doručenia písomnej výzvy Objednávateľa na úhradu zmluvnej pokuty.
2. Odstúpením od Zmluvy zo strany Objednávateľa nie je dotknutý jeho nárok na zaplatenie zmluvnej pokuty. Nárok na náhradu škody vzniknutej Objednávateľovi tým nie je dotknutý.

### **Článok XI.**

### **Zmeny Zmluvy**

1. Zmeny a doplnky k Zmluve je možné robiť len písomnými dodatkami, podpísanými oprávnenými zástupcami oboch Zmluvných strán, ktoré budú jej neoddeliteľnou súčasťou a ktoré musia byť v súlade s § 18 Zákona o verejnom obstarávaní .
2. K návrhom dodatkov sa Zmluvné strany zaväzujú vyjadriť v lehote 5 pracovných dní odo dňa doručenia návrhu dodatku druhou Zmluvnou stranou, ak sa Zmluvné strany nedohodnú inak.

# Článok XII.

# Ukončenie Zmluvy

* 1. Zmluvu je možné, pred uplynutím dohodnutej doby jej platnosti, ukončiť nasledovným spôsobom:
1. odstúpením v zmysle ustanovenia § 344 a nasl. Obchodného zákonníka. V takom prípade si Zmluvné strany nevracajú už navzájom poskytnuté plnenia,
2. výpoveďou,
3. dohodou.
	1. Podstatným porušením zo strany Poskytovateľa podľa ustanovenia § 344 a nasl. Obchodného zákonníka sa na účely Zmluvy rozumie:
4. omeškanie Poskytovateľa s poskytnutím Služieb, odstránením porúch alebo odstránením vád poskytnutých Služieb, ak Poskytovateľ neposkytne Služby riadne a včas alebo neodstráni poruchy, resp. vady alebo ak Objednávateľ písomne vyzve Poskytovateľa na odstránenie porušenia a zjednanie nápravy v dodatočnej primeranej lehote určenej mu na tento účel Objednávateľom, ktorá však nesmie byť kratšia ako 2 kalendárne dni a Poskytovateľ tak v určenej dodatočnej lehote neučiní,
5. porušenie povinnosti mlčanlivosti zo strany Poskytovateľa.
	1. Objednávateľ je oprávnený odstúpiť od Zmluvy, ak ešte nedošlo ani k čiastočnému plneniu a výsledky administratívnej kontroly vykonanej zo strany oprávneného orgánu neumožňujú financovanie plnenia Zmluvy.
	2. Objednávateľ je tiež oprávnený odstúpiť od Zmluvy, ak dodatočne zistí, že Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie alebo ak bol právoplatne odsúdený za trestný čin v zmysle právnych predpisov platných na území Slovenskej republiky.
	3. Poskytovateľ je oprávnený odstúpiť od Zmluvy v prípade, ak Objednávateľ neposkytne ani po uplynutí dodatočnej primeranej lehoty na základe písomnej výzvy Poskytovateľa takú súčinnosť, ktorá by spôsobovala nemožnosť plnenia zo strany Poskytovateľa.
	4. Pokiaľ porušujúca Zmluvná strana neuskutoční nápravu ani v primeranej dodatočnej lehote uvedenej vo výzve, druhá Zmluvná strana môže bezodkladne písomne od Zmluvy odstúpiť.
	5. Odstúpenie je účinné dňom jeho doručenia druhej Zmluvnej strane. Nárok odstupujúcej Zmluvnej strany na zmluvnú pokutu a náhradu škody tým nie je dotknutý.
	6. Objednávateľ môže Zmluvu písomne vypovedať aj bez uvedenia dôvodu s výpovednou dobou 1 mesiac, ktorá začne plynúť od prvého dňa mesiaca nasledujúceho po mesiaci, v ktorom bola písomná výpoveď doručená Poskytovateľovi.
	7. Pre prípad vypovedania platí, že Poskytovateľ má nárok na úhradu dovtedy riadne a včas poskytnutého plnenia, ktoré bolo akceptované Objednávateľom, a to bez ohľadu na to, či splatnosť faktúry za uvedené plnenie nastala pred vypovedaním Zmluvy alebo po jej vypovedaní.
	8. Zmluvu možno ukončiť aj písomnou dohodou, a to ku dňu uvedenému v takejto dohode, pričom si v nej Zmluvné strany vysporiadajú aj vzájomné nároky vzniknuté z poskytnutých plnení alebo porušených povinností.
	9. Zánikom Zmluvy nie je dotknutý nárok Zmluvných strán na náhradu škody vzniknutej porušením povinností druhou stranou ako aj iné nároky vzniknuté v súvislosti s porušením ustanovení Zmluvy, nároky Objednávateľa vyplývajúce z poskytnutých záruk, ustanovenia Zmluvy vzťahujúce sa k riešeniu sporov medzi zmluvnými stranami a iné ustanovenia, ktoré podľa prejavenej vôle Zmluvných strán alebo vzhľadom na svoju povahu majú trvať aj po zániku Zmluvy.

**Článok XIII.**

# Okolnosti vylučujúce zodpovednosť

1. Za okolnosti vylučujúce zodpovednosť sa považuje prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. Účinky vylučujúce zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
4. Zmluvné strany sa navzájom dohodli, že o vzniku a zániku okolnosti vylučujúcej zodpovednosť sa budú bez meškania písomne informovať spôsobom uvedeným v tejto Zmluve.
5. V prípade vzniku okolnosti vylučujúcej zodpovednosť (vyššej moci) sa obidve strany zaväzujú urobiť také opatrenia, aby bol naplnený účel Zmluvy.

**Článok XIV.**

# Ostatné ustanovenia

1. Poskytovateľ je povinný umožniť a strpieť výkon finančnej kontroly/auditu/overovania, vykonávaný zo strany poverených zástupcov SIEA a tiež oprávnených osôb v zmysle príslušných právnych predpisov SR a právnych aktov EÚ, súvisiaci s predmetom tejto Zmluvy, a to kedykoľvek počas platnosti a účinnosti Zmluvy o poskytnutí NFP na realizáciu NP PRKP, uzatvorenej medzi SIEA a Ministerstvom školstva, vedy, výskumu a športu SR, v zastúpení Ministerstvom hospodárstva SR, dňa 13.10.2017, v znení jej neskorších dodatkov, resp. kedykoľvek počas platnosti a účinnosti Zmluvy o poskytnutí NFP na realizáciu NP ZIVSE, uzatvorenej medzi SIEA a Ministerstvom školstva, vedy, výskumu a športu SR, v zastúpení Ministerstvom hospodárstva SR, dňa 15.06.2017 v znení jej neskorších dodatkov a/alebo kedykoľvek po skončení účinnosti týchto Zmlúv o poskytnutí NFP a to do termínu  31. 12. 2028.
2. Strpieť výkon kontroly/auditu/overovania podľa predchádzajúceho bodu a poskytnúť plnú súčinnosť pri výkone takejto kontroly/auditu/overovania oprávneným zástupcom SIEA a tiež subjektu oprávnenému vykonávať kontrolu/audit podľa čl. 12 prílohy č. 1 Zmluvy o poskytnutí NFP (Všeobecné zmluvné podmienky), podľa zákona o príspevku z EŠIF, podľa článku 72. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006, Ú. v. EÚ L 347, 20.12.2013, s. 320 – 469 (ďalej len „všeobecné nariadenie“) a/alebo subjektom a osobám povereným oprávnenými orgánmi podľa zákona o príspevku z EŠIF a podľa článku 72 všeobecného nariadenia na výkon kontroly/auditu, a tiež ostatným orgánom kontroly v zmysle dotknutých všeobecne záväzných právnych predpisov Slovenskej republiky a právnych aktov Európskej únie.
3. Písomnosti podľa Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, výpoveď Zmluvy, prípadne odstúpenie od Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti (elektronickými prostriedkami alebo faxom).
4. Písomnosti doručované poštou sú považované za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v Zmluve, alebo na korešpondenčnej adrese písomne oznámenej zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
5. Poskytovateľ je oprávnený postúpiť práva a povinnosti, resp. pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.
6. Zmluvné strany vyhlasujú, že v zmysle ustanovenia §13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Zmluvy, výlučne za účelom jej plnenia a jej archivácie podľa príslušných právnych predpisov. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

# Článok XV.

# Záverečné ustanovenia

1. Právne vzťahy touto Zmluvou neupravené sa riadia ustanoveniami Obchodného zákonníka a ostatnými právnymi predpismi platnými v Slovenskej republike.
2. Ak bude akékoľvek ustanovenie tejto Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá a Zmluvné strany sa vzájomne zaväzujú, že uzatvoria k Zmluve písomný dodatok s cieľom nahradiť tie ustanovenia, ktoré stratili platnosť, alebo sa stali nevymožiteľnými. Formulácia a znenie dodatku musia byť najviac podobné pôvodnému zámeru uzavretia Zmluvy, aby bol zachovaný jej účel, pri rešpektovaní nových faktov, bez ujmy pre ktorúkoľvek zo Zmluvných strán a pri dodržaní Zákona o verejnom obstarávaní.
3. Rôzne výklady právnych otázok akéhokoľvek druhu sa budú riešiť v prvom rade vzájomnou dohodou Zmluvných strán. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu Slovenskej republiky.
4. Poskytovateľ týmto berie na vedomie, že Objednávateľ je povinnou osobou v zmysle zákona č. 211/2000 Z. z., o slobodnom prístupe k informáciám a Zmluve je povinne zverejňovanou zmluvou podľa ustanovenia § 5a zákona NR SR č. 211/2000 Z. z. o slobodnom prístupe k informáciám a §47a Občianskeho zákonníka, zákon č. 40/1964 Zb. v znení neskorších predpisov.
5. Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv, nie však skôr ako 13.01.2020.
6. Zmluva je vyhotovená v troch (3) rovnopisoch, dva (2) sú určené pre Objednávateľa a jeden (1) pre Poskytovateľa.
7. Neoddeliteľnou súčasťou Zmluvy sú nasledovné prílohy:
8. Príloha č. 1 – Podrobná špecifikácia predmetu Zmluvy a rozsah poskytovaných služieb – Opis predmetu zákazky,
9. Príloha č. 2 – Podrobná špecifikácia ceny služieb – Návrh uchádzača na plnenie kritéria,
10. Príloha č. 3 – Zoznam subdodávateľov,
11. Príloha č. 4 – Zoznam osôb osobitne zodpovedných za plnenie zmluvy.
12. Zmluvné strany prehlasujú, že si túto Zmluvu prečítali, jej obsahu porozumeli a súhlasia s ním, Zmluvu uzatvorili slobodne, vážne, bez tiesne a nevýhodných podmienok a v predpísanej forme, na znak čoho ju podpisujú.

V Bratislave dňa .......................V       dňa

**Za Objednávateľa: Za Poskytovateľa:**

**.................................................. .......................................................**

**Slovenská inovačná a energetická agentúra**

Ing. Alexandra Velická, PhD.

generálna riaditeľka

Príloha č. 3 – Zoznam subdodávateľov

Zoznam subdodávateľov ak sa uplatňuje

Predmetnú prílohu predkladá až úspešný uchádzač, a to v rámci poskytnutia riadnej súčinnosti k podpisu zmluvy.

|  |  |  |  |  |  |
| --- | --- | --- | --- | --- | --- |
| p.č. | Obchodné meno a sídlo subdodávateľa | IČO | Osoba oprávnená konať za subdodávateľa(meno a priezvisko, dátum narodenia, adresa pobytu) | % podiel na zákazke | Predmet subdodávok |
|  |       |       |       |       |       |
|  |       |       |       |       |       |
|  |       |       |       |       |       |

\*za subdodávateľa sa považuje hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky/predmetu plnenia

V       dňa      .

 za Poskytovateľa:

Príloha č. 4 – Zoznam osôb osobitne zodpovedných za plnenie zmluvy

Expert č. 1

Expert č. 2

Expert č. 3